**ΣΥΝΕΔΡΙΑΣΗ
 ΤΗΣ ΤΑΚΤIKHΣ ΓΕΝΙΚΗΣ ΣΥΝΕΛΕΥΣΗΣ
ΤΗΣ 26-7-2024 ΤΗΣ ΑΝΩΝΥΜΗΣ ΕΤΑΙΡΕΙΑΣ
 ΜΕ ΤΗΝ ΕΠΩΝΥΜΙΑ
«UNIBIOS ΑΝΩΝΥΜΟΣ ΕΤΑΙΡΕΙΑ ΣΥΜΜΕΤΟΧΩΝ»**

**ΓΕΜΗ 232101000**

**Στη Φυλή Αττικής σήμερα, ημέρα Παρασκευή 26η Ιουνίου 2024 και ώρα 14:00 συνήλθε στην έδρα της εταιρίας στο ΒΙΟΠΑ Άνω Λιοσίων, 1η και 18η Οδός, η υπό του Διοικητικού Συμβουλίου προσκληθείσα Τακτική Γενική Συνέλευση των Μετόχων της Εταιρίας, στην οποία παρέστησαν αυτοπροσώπως ή δι’ αντιπροσώπου μέτοχοι κύριοι 8.626.933 μετοχών με δικαίωμα ψήφου επί συνόλου 17.190.046 μετοχών, ήτοι 50,19% του συνολικού μετοχικού κεφαλαίου της εταιρείας. Αφού συγκροτήθηκε σε σώμα η Γενική Συνέλευση και διαπιστώθηκε ότι υπήρχε η απαιτούμενη από τον νόμο απαρτία ώστε να συνεδριάσει η Γενική Συνέλευση ελήφθησαν οι παρακάτω αποφάσεις:**

**ΘΕΜΑ 1ο:** Υποβολή και έγκριση των ετήσιων Εταιρικών και Ενοποιημένων Οικονομικών Καταστάσεων της εταιρικής χρήσης που έληξε 31.12.2023 (1.1.2023 μέχρι 31.12.2023), με τη σχετική Έκθεση του Διοικητικού Συμβουλίου και της Έκθεσης του Ορκωτού Ελεγκτή – Λογιστή.

Ο Πρόεδρος, αφού πρώτα διάβασε την σχετική έκθεση του ΔΣ και την έκθεση του εξωτερικού Ορκωτού Ελεγκτή – Λογιστή, πρότεινε την έγκριση των οικονομικών καταστάσεων για την εταιρική χρήση 2023 με την σχετική Έκθεση του Διοικητικού Συμβουλίου και την Έκθεση του Ορκωτού Ελεγκτή Λογιστή. Επίσης προτείνει να μην διανεμηθεί μέρισμα επειδή τα κέρδη δεν επαρκούν και θα γίνει επιστροφή κεφαλαίου. Η Γενική Συνέλευση αποδέχεται την πρόταση του Προέδρου με πλειοψηφία σε ποσοστό (100%). Η απόφαση αυτή απαιτούσε ηυξημένη απαρτία και πλειοψηφία του 80% των παριστάμενων

Τα αποτελέσματα της ψηφοφορίας ήταν ως εξής:

|  |  |  |  |
| --- | --- | --- | --- |
| ΨΗΦΟΣ | Μετοχές | Ποσοστό επί των Παρόντων Μετόχων | Ποσοστό επί του Συνόλου του Μετοχικού Κεφαλαίου |
| ΥΠΕΡ | **8.626.933** | 100% | 50,19% |
| ΚΑΤΑ | 0 | 0% | 0% |
| ΑΠΟΧΗ | 0 | 0% | 0% |

**ΘΕΜΑ 2ο :** .      Έγκριση της συνολικής διαχείρισης της Εταιρείας από το Διοικητικό Συμβούλιο σύμφωνα με το άρθρο 108 του Ν. 4548/2018 ως ισχύει και απαλλαγή των Ορκωτών Ελεγκτών - Λογιστών από κάθε ευθύνη αποζημίωσης για την εταιρική χρήση από 1ης Ιανουαρίου 2023 έως 31ης Δεκεμβρίου 2023.

Επί του 2ου θέματος ο Πρόεδρος πρότεινε την Έγκριση της συνολικής διαχείρισης της Εταιρείας από το Διοικητικό Συμβούλιο σύμφωνα με το άρθρο 108 του Ν. 4548/2018 ως ισχύει και απαλλαγή των Ορκωτών Ελεγκτών - Λογιστών από κάθε ευθύνη αποζημίωσης για την εταιρική χρήση από 1ης Ιανουαρίου 2023 έως 31ης Δεκεμβρίου 2023. Η Γενική Συνέλευση αποδέχθηκε την πρόταση και αποφάσισε με πλειοψηφία σε ποσοστό (100%) την Έγκριση της συνολικής διαχείρισης της Εταιρείας από το Διοικητικό Συμβούλιο σύμφωνα με το άρθρο 108 του Ν. 4548/2018 ως ισχύει και απαλλαγή των Ορκωτών Ελεγκτών – Λογιστών και των Μελών του ΔΣ από κάθε ευθύνη αποζημίωσης για την εταιρική χρήση από 1ης Ιανουαρίου 2023 έως 31ης Δεκεμβρίου 2023. Τα αποτελέσματα της ψηφοφορίας ήταν ως εξής:

|  |  |  |  |
| --- | --- | --- | --- |
| ΨΗΦΟΣ | Μετοχές | Ποσοστό επί των Παρόντων Μετόχων | Ποσοστό επί του Συνόλου του Μετοχικού Κεφαλαίου |
| ΥΠΕΡ | 8.626.933 | 100% | 50,19% |
| ΚΑΤΑ | 0 | 0% | 0% |
| ΑΠΟΧΗ | 0 | 0% | 0% |

 **ΘΕΜΑ 3ο** .   Έγκριση των αμοιβών και των αποζημιώσεων των Μελών του Διοικητικού Συμβουλίου για την εταιρική χρήση 2023, έγκριση απασχόλησης μελών του Δ.Σ. με σχέση εξαρτημένης εργασίας, έγκριση αμοιβών Μελών Διοικητικού Συμβουλίου με βάση ειδικής σχέσης αυτού με την Εταιρία και προέγκριση αμοιβών και αποζημιώσεων για τη χρήση 2024.

Επί του 3ου θέματος ο Πρόεδρος, αφού ανέφερε ότι κάποια μέλη του Διοικητικού Συμβουλίου απασχολούνται από την εταιρία και περιέγραψε τις σχέσεις εργασίας και συνεργασίας που υπάρχουν είτε απευθείας με μέλη του ΔΣ είτε με ελεγχόμενες από αυτά εταιρίες, ζήτησε από την Γενική Συνέλευση να εγκρίνει την απασχόληση μελών του Δ.Σ. με σχέση εξαρτημένης εργασίας, τις αμοιβές Μελών Διοικητικού Συμβουλίου με βάση ειδικής σχέσης αυτού με την Εταιρία ή τις αμοιβές σε ελεγχόμενες από αυτούς εταιρίες κατά τη χρήση 2023 και την προέγκριση αμοιβών και αποζημιώσεων για τη χρήση 2024.

Στην συνέχεια η Γενική Συνέλευση αποδέχθηκε και ενέκρινε με πλειοψηφία σε ποσοστό (100%)την πρόταση του Προέδρου. Τα αποτελέσματα της ψηφοφορίας ήταν ως εξής:

|  |  |  |  |
| --- | --- | --- | --- |
| ΨΗΦΟΣ | Μετοχές | Ποσοστό επί των Παρόντων Μετόχων | Ποσοστό επί του Συνόλου του Μετοχικού Κεφαλαίου |
| ΥΠΕΡ | 8.626.933 | 100% | 50,19% |
| ΚΑΤΑ | 0 | 0% | 0% |
| ΑΠΟΧΗ | 0 | 0% | 0% |

**ΘΕΜΑ 4ο :** Εκλογή ενός Τακτικού και ενός Αναπληρωματικού Ελεγκτού για τον έλεγχο των Οικονομικών Καταστάσεων της Εταιρίας, όπως η κειμένη Νομοθεσία προβλέπει, για τη χρήση 2024 και καθορισμός αμοιβής τους.

Μετά από πρόταση του προέδρου και με πλειοψηφία 100% η Γενική Συνέλευση ενέκρινε την πρόταση της ελεγκτικής επιτροπής του Διοικητικού Συμβουλίου για την εκλογή της Ελεγκτικής Grant Thornton για τον έλεγχο της χρήσης 2024. Στην ψηφοφορία δεν συμμετείχαν τα φυσικά πρόσωπα που μετέχουν στο ΔΣ όπως προβλέπει η παράγραφος 8 του άρθρου 124 του Ν 4548/2018. Τα αποτελέσματα της ψηφοφορίας ήταν ως εξής:

|  |  |  |  |
| --- | --- | --- | --- |
| ΨΗΦΟΣ | Μετοχές | Ποσοστό επί των Παρόντων Μετόχων (εξαιρουμένων των Μελών του ΔΣ) | Ποσοστό επί του Συνόλου του Μετοχικού Κεφαλαίου |
| ΥΠΕΡ | 2.238.645 | 100% | 13,02% |
| ΚΑΤΑ | 0 | 0% | 0% |
| ΑΠΟΧΗ | 0 | 0% | 0% |

**ΘΕΜΑ 5ο**: Χορήγηση άδειας σύμφωνα με το άρθρο 98 παρ. 1 του Ν. 4548/2018, ως ισχύει για τη συμμετοχή των μελών του Διοικητικού Συμβουλίου της Εταιρείας καθώς και των Διευθυντών της στα Διοικητικά Συμβούλια ή στην διοίκηση και στα όργανα άλλων συνδεδεμένων εταιρειών του Ομίλου.

Ο Πρόεδρος ζήτησε να χορηγηθεί άδεια σύμφωνα με το άρθρο 98 παρ. 1 του Ν. 4548/2018, ως ισχύει για τη συμμετοχή των μελών του Διοικητικού Συμβουλίου της Εταιρείας καθώς και των Διευθυντών της στα Διοικητικά Συμβούλια ή στην διοίκηση και στα όργανα άλλων συνδεδεμένων εταιρειών του Ομίλου. Η Γενική Συνέλευση αποδέχθηκε την πρόταση και αποφάσισε με πλειοψηφία σε ποσοστό (100%) να χορηγηθεί η σχετική άδεια. Τα αποτελέσματα της ψηφοφορίας ήταν ως εξής:

|  |  |  |  |
| --- | --- | --- | --- |
| ΨΗΦΟΣ | Μετοχές | Ποσοστό επί των Παρόντων Μετόχων | Ποσοστό επί του Συνόλου του Μετοχικού Κεφαλαίου |
| ΥΠΕΡ | 8.626.933 | 100% | 50,19% |
| ΚΑΤΑ | 0 | 0% | 0% |
| ΑΠΟΧΗ | 0 | 0% | 0% |

**ΘΕΜΑ 6ο:** Υποβολή για συζήτηση και ψήφιση της Έκθεσης Αποδοχών του Διοικητικού Συμβουλίου για την εταιρική χρήση (από 1η Ιανουαρίου 2023 έως 31η Δεκεμβρίου 2023), σύμφωνα με το άρθρο 112 παρ. 3 του Νόμου 4548/2018, όπως ισχύει. .

Ο Πρόεδρος ανέγνωσε την έκθεση αποδοχών της εταιρίας η οποία κατόπιν συζητήσεως εγκρίνεται από την Γενική Συνέλευση με ποσοστό (100%). Σημειώνεται ότι η ψηφοφορία αυτή είναι συμβουλευτική όπως ορίζει το άρθρο 112 του νόμου 4548/2018. Τα αποτελέσματα της ψηφοφορίας ήταν ως εξής:

|  |  |  |  |
| --- | --- | --- | --- |
| ΨΗΦΟΣ | Μετοχές | Ποσοστό επί των Παρόντων Μετόχων | Ποσοστό επί του Συνόλου του Μετοχικού Κεφαλαίου |
| ΥΠΕΡ | 8.626.933 | 100% | 50,19% |
| ΚΑΤΑ | 0 | 0% | 0% |
| ΑΠΟΧΗ | 0 | 0% | 0% |

**ΘΕΜΑ 7ο**:   Παροχή Ειδικής Αδείας κατά το Άρθρο 100 του νόμου 4548 όπως σήμερα ισχύει σε πρόσωπα από τα προβλεπόμενα στην παράγραφο 2 του άρθρου 99 για την σύναψη συμβάσεων με την Εταιρία και τις θυγατρικές της.

Ο Πρόεδρος ανέφερε ότι με την εισαγωγή του νόμου 4548/2008 το θέμα αυτό ανήκει στην αρμοδιότητα του ΔΣ και ότι δεν υπάρχει σήμερα κάποια πρόταση προς έγκριση.

**ΘΕΜΑ 8ο :** Υποβολή εκθέσεων ανεξαρτήτων μελών του Διοικητικού Συμβουλίου, όπως προβλέπει η παράγραφος 5 του άρθρου 9 του νόμου 4706/2020. Υποβολή της Έκθεσης Πεπραγμένων της Επιτροπής Ελέγχου.

Αναγνώστηκαν σχετικές εκθέσεις και εγκρίθηκε από τους μετόχους η έκθεση Πεπραγμένων της Επιτροπής Ελέγχου και η Έκθεση των Ανεξαρτήτων Μελών με πλειοψηφία σε ποσοστό (100%) και απαλλάσσονται οι συντάκτες των Εκθέσεων από κάθε ευθύνη σε σχέση με τα πεπραγμένα και την σύνταξη των εκθέσεων. Τα αποτελέσματα της ψηφοφορίας ήταν ως εξής:

|  |  |  |  |
| --- | --- | --- | --- |
| ΨΗΦΟΣ | Μετοχές | Ποσοστό επί των Παρόντων Μετόχων | Ποσοστό επί του Συνόλου του Μετοχικού Κεφαλαίου |
| ΥΠΕΡ | 8.626.933 | 100% | 50,19% |
| ΚΑΤΑ | 0 | 0% | 0% |
| ΑΠΟΧΗ | 0 | 0% | 0% |

**ΘΕΜΑ 9ο :** Πρόταση για Μείωση του Μετοχικού Κεφαλαίου με μείωση της ονομαστικής αξίας της μετοχής σύμφωνα με το άρθρο 29 του νόμου 4548/2018 με σκοπό την διανομή στους μετόχους.

Το ΔΣ πρότεινε την μείωση του μετοχικού κεφαλαίου κατά €343.800,92 με μείωση της ονομαστικής αξίας της μετοχής κατά €0.02, δηλαδή από €0.30 σε €0.28. Η μείωση γίνεται για να διανεμηθεί το ποσό αυτό στους μετόχους

Οι μέτοχοι μετά από συζήτηση ενέκριναν την πρόταση για μείωση του κεφαλαίου κατά ποσό €343.800,92 με μείωση της ονομαστικής αξίας κατά €0.02 με πλειοψηφία σε ποσοστό (100%). Τα αποτελέσματα της ψηφοφορίας ήταν ως εξής:

|  |  |  |  |
| --- | --- | --- | --- |
| ΨΗΦΟΣ | Μετοχές | Ποσοστό επί των Παρόντων Μετόχων | Ποσοστό επί του Συνόλου του Μετοχικού Κεφαλαίου |
| ΥΠΕΡ | **8.626.933** | 100% | 50,19% |
| ΚΑΤΑ | 0 | 0% | 0% |
| ΑΠΟΧΗ | 0 | 0% | 0% |

**ΘΕΜΑ 10ο :** Πρόταση για Αύξηση του Μετοχικού Κεφαλαίου με Κεφαλαιοποίηση Αποθεματικών του Άρθρου 4 παράγραφος 4α του Νόμου 2190/1920 με Αύξηση της Ονομαστικής Αξίας των μετοχών.

Ο Πρόεδρος της ΓΣ προτείνει την Αύξηση της Ονομαστικής Αξίας της Μετοχής από €0,28 σε €0,30 δηλαδή την Αύξηση του Μετοχικού Κεφαλαίου κατά ποσό €343.800,92 με την κεφαλαιοποίηση ισόποσων αποθεματικών. Η πρόταση του Προέδρου γίνεται δεκτή για ΑΜΚ κατά ποσό €378.181,012 με πλειοψηφία σε ποσοστό (100%). Τα αποτελέσματα της ψηφοφορίας ήταν ως εξής:

|  |  |  |  |
| --- | --- | --- | --- |
| ΨΗΦΟΣ | Μετοχές | Ποσοστό επί των Παρόντων Μετόχων | Ποσοστό επί του Συνόλου του Μετοχικού Κεφαλαίου |
| ΥΠΕΡ | **8.626.933** | 100% | 50,19% |
| ΚΑΤΑ | 0 | 0% | 0% |
| ΑΠΟΧΗ | 0 | 0% | 0% |

**ΘΕΜΑ 11ο :** Τροποποίηση του Καταστατικού ώστε να Προσαρμοσθεί το άρθρο 5 σε σχέση με το ύψος του μετοχικού κεφαλαίου με βάση τις αποφάσεις της παρούσας Γενικής Συνέλευσης.

Ο Πρόεδρος της ΓΣ προτείνει την Προσαρμογή του Άρθρου 5 του Καταστατικού της εταιρίας που αφορά στο ύψος του μετοχικού κεφαλαίου ώστε να ανταποκρίνεται στις αποφάσεις της σημερινής Γενικής Συνέλευσης. Η πρόταση του Προέδρου γίνεται δεκτή με πλειοψηφία σε ποσοστό (100%). Τα αποτελέσματα της ψηφοφορίας ήταν ως εξής:

|  |  |  |  |
| --- | --- | --- | --- |
| ΨΗΦΟΣ | Μετοχές | Ποσοστό επί των Παρόντων Μετόχων | Ποσοστό επί του Συνόλου του Μετοχικού Κεφαλαίου |
| ΥΠΕΡ | **8.626.933** | 100% | 50,19% |
| ΚΑΤΑ | 0 | 0% | 0% |
| ΑΠΟΧΗ | 0 | 0% | 0% |

**ΘΕΜΑ 12ο :** Λοιπά Θέματα και Ανακοινώσεις.

Έγιναν οι προβλεπόμενες ανακοινώσεις προς την Γενική Συνέλευση και ακολούθησε συζήτηση με τους μετόχους.